《招潘文虎》
宋代·郑刚中

亲朋数日闻，俯仰作礼数。
既事还书斋，妙画倚庭柱。
春蚓细萦纡，知子常我顾。
坐此尘俗因，颜色阻良晤。
迟疑负中心，恍若失所遇。
新诗今鼎来，车马审留驻。
拨置或少间，尚几枉前步。
别来胸腹奇，彼此欲呈吐。
当为扫中庭，柏子香一炷。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。